కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 Final: అరుదైన రికార్డ్ ముంగిట CSK,MI
12 ఏళ్ల ఐపీఎల్‌ చరిత్రలో చెన్నై, ముంబయి జట్లు ఇప్పటికే మూడు సార్లు టైటిల్ గెలిచాయి. ఆదివారం ఫైనల్లో ఈ రెండు జట్లలో ఏ జట్టు గెలిచినా.. నాలుగు సార్లు టైటిల్ సొంతం చేసుకున్న తొలి జట్టుగా రికార్డుల్లో నిలవనుంది.
Samayam Telugu | Updated:
May 12, 2019, 09:06AM IST
IPL 2019 Final: అరుదైన రికార్డ్ ముంగిట CSK,MI
హైలైట్స్
ఐపీఎల్ 2019 సీజన్‌ ఫైనల్‌కి చేరిన ముంబయి, చెన్నై టీమ్స్
ఇప్పటికే మూడేసి సార్లు టైటిల్ గెలిచిన రెండు జట్లూ
ఉప్పల్ వేదికగా ఆదివారం రాత్రి 7.30 గంటలకి ఫైనల్
ఏ జట్టు గెలిచిన 12 ఏళ్ల ఐపీఎల్‌లో సరికొత్త రికార్డే..!
ఐపీఎల్‌లో టైటిల్ విజేతలనగానే.. అభిమానులకి వెంటనే గుర్తొచ్చే పేర్లు చెన్నై సూపర్ కింగ్స్, ముంబయి ఇండియన్స్. అంతలా.. ఈ రెండు జట్లూ 12 ఏళ్ల ఐపీఎల్ చరిత్రలో చెరగని ముద్ర వేశాయి. తాజా సీజన్‌లోనూ అన్ని జట్లపై ఆధిపత్యం చెలాయిస్తూ వచ్చిన ముంబయి, చెన్నై జట్లు టైటిల్‌ కోసం మరోసారి ఉప్పల్ వేదికగా ఆదివారం రాత్రి 7.30 గంటలకి ఢీకొనబోతున్నాయి.
CSK vs MI Final Trolls: ఈరోజే ఐపీఎల్ ఫైనల్ ట్విట్టర్‌‌లో ఫ్యాన్స్ మధ్య ఫైట్
ఐపీఎల్ ఆరంభ సీజన్ 2008 నుంచి చెన్నై టీమ్‌ ఫైనల్‌కి చేరడం ఇది ఎనిమిదోసారికాగా.. ముంబయి టీమ్‌‌ ఐదోసారి. అన్నిటికంటే ఆసక్తికరమైన విషయం ఏంటంటే..? ఈ రెండు జట్లూ ఫైనల్లో టైటిల్ కోసం ఢీకొంటుండటం ఇది నాలుగోసారి. ఫిక్సింగ్ కారణంగా రెండేళ్లు నిషేధం వేటు పడటంతో 2016, 2017 ఐపీఎల్ సీజన్లకి చెన్నై దూరమైన ఉన్న విషయం తెలిసిందే. 2018లో టైటిల్ గెలిచిన చెన్నై ఈరోజు డిఫెండింగ్ ఛాంపియన్‌గా బరిలోకి దిగుతోంది.
MS Dhoni Intelligence: చిటికెడు మట్టితో.. ఫీల్డర్‌ని అలర్ట్ చేసి వికెట్ పడగొట్టిన ధోని
మొత్తంగా 12 ఏళ్ల ఐపీఎల్‌ చరిత్రలో చెన్నై, ముంబయి జట్లు ఇప్పటికే మూడు సార్లు టైటిల్ గెలిచాయి. ఆదివారం ఈ రెండు జట్లలో ఏ జట్టు గెలిచినా.. నాలుగు సార్లు టైటిల్ సొంతం చేసుకున్న తొలి జట్టుగా రికార్డుల్లో నిలవనుంది.
1. 2010 ఐపీఎల్ సీజన్‌ ఫైనల్లో చెన్నై, ముంబయి జట్లు ఢీకొనగా.. ఆ మ్యాచ్‌లో 22 పరుగుల తేడాతో గెలిచిన చెన్నై టైటిల్‌ను ఎగరేసుకుపోయింది.
2. 2013లో ఈడెన్ గార్డెన్స్ వేదికగా జరిగిన ఫైనల్ మ్యాచ్‌లో చెన్నైపై 23 పరుగుల తేడాతో గెలిచిన ముంబయి టీమ్ ప్రతీకారం తీర్చుకుంది.
3. 2015లో మళ్లీ ఈడెన్ గార్డెన్స్ వేదికగానే జరిగిన ఫైనల్ మ్యాచ్‌లో చెన్నైని 41 పరుగుల తేడాతో చిత్తుగా ఓడించిన ముంబయి విజేతగా నిలిచింది.
4. 2019 సీజన్‌లో భాగంగా ఉప్పల్ వేదికగా ఆదివారం రాత్రి 7.30 గంటలకి ఫైనల్ మ్యాచ్ జరగనుంది. అయితే.. తాజా సీజన్‌లో ఇప్పటికే మూడు సార్లు (లీగ్ దశలో రెండు సార్లు, క్వాలిఫయర్-1) చెన్నైని ముంబయి ఓడించింది. దీంతో.. ప్రతీకారం తీర్చుకోవాలని చెన్నై టీమ్ ఉవ్విళ్లూరుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.